CELEX: 32020D1264
Language: lt
Date: 1599523200000
Title: Europos Centrinio Banko sprendimas (ES) 2020/1264 2020 m. rugsėjo 8 d. kuriuo iš dalies keičiamas Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2020/38)

11.9.2020   
               
               
                  LT
               
               
                  Europos Sąjungos oficialusis leidinys
               
               
                  L 297/5
               
            
         EUROPOS CENTRINIO BANKO SPRENDIMAS (ES) 2020/1264
         2020 m. rugsėjo 8 d.
         kuriuo iš dalies keičiamas Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2020/38)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką ir 17–19 straipsnius,
         kadangi:
         
                     (1)
                  
                  
                     Valdančioji taryba mano, kad lėšoms, kurios privalomai laikomos ECB ir kurios skirtos finansinei paramai pagal Tarybos reglamentą (ES) 2020/672 (1) grąžinti, turėtų būti netaikomos neigiamos palūkanų normos;
                  
               
                     (2)
                  
                  
                     todėl reikėtų atitinkamai iš dalies pakeisti Sprendimą (ES) 2019/1743 (ECB/2019/31) (2),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo (ES) 2019/1743 (ECB/2019/31) 2 straipsnis pakeičiamas taip:
            
               
                  „2 straipsnis
                  
                  Atlyginimas už ECB laikomus tam tikrus indėlius
                  Už sąskaitas, laikomas ECB pagal Europos Centrinio Banko sprendimą ECB/2003/14 (*1), Europos Centrinio Banko sprendimą ECB/2010/31 (*2) ir Europos Centrinio Banko sprendimą ECB/2010/17 (*3) ir Tarybos reglamentą (ES) 2020/672 (*4), ir toliau atlyginama taikant palūkanų normą už naudojimąsi indėlių galimybe. Tačiau kai indėlius tose sąskaitose reikia laikyti iš anksto, iki dienos, kurią privalo būti atliktas mokėjimas pagal atitinkamai galimybei taikomas teisės aktuose arba sutartyse nustatytas taisykles, už tokius indėlius šiuo išankstiniu laikotarpiu atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra didesnis.“.
               
            
         
         
            2 straipsnis
            Įsigaliojimas
            Šis sprendimas įsigalioja penktą dieną po jo paskelbimo Europos Sąjungos oficialiajame leidinyje. Jis taikomas nuo 2020 m. šeštojo privalomųjų atsargų laikymo laikotarpio, kurio pradžia 2020 m. rugsėjo 16 d.
         
         
            Priimta Frankfurte prie Maino 2020 m. rugsėjo 8 d.
            
               
                  Valdančiosios tarybos vardu
               
               
                  ECB Pirmininkė
               
               Christine LAGARDE
            
         
         
            (1)  2020 m. gegužės 19 d. Tarybos reglamentas (ES) 2020/672 dėl Europos laikinos paramos priemonės nedarbo rizikai dėl ekstremaliosios situacijos, susijusios su COVID-19 protrūkiu, mažinti (SURE) sukūrimo (OL L 159, 2020 5 20, p. 1).
         
            (2)  2019 m. spalio 15 d. Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (nauja redakcija) (ECB/2019/31) (OL L 267, 2019 10 21, p. 12).